CELEX: 22021D0313
Language: mt
Date: 2018-09-21 00:00:00
Title: Deċiżjoni tal-Kumitat Konġunt taż-ŻEE Nru 199/2018 tal-21 ta’ Settembru 2018 li temenda l-Anness XXI (Statistika) tal-Ftehim dwar iż-ŻEE [2021/313]

4.3.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 75/38
               
            
         DEĊIŻJONI TAL-KUMITAT KONĠUNT TAŻ-ŻEE Nru 199/2018
         tal-21 ta’ Settembru 2018
         li temenda l-Anness XXI (Statistika) tal-Ftehim dwar iż-ŻEE [2021/313]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) 2017/2384 tad-19 ta' Diċembru 2017 li jispeċifika l-karatteristiċi tekniċi tal-modulu ad hoc tal-2019 dwar l-organizzazzjoni tax-xogħol u l-arranġamenti tal-ħin tax-xogħol fir-rigward tal-istħarriġ ta' kampjuni tal-forza tax-xogħol skont ir-Regolament tal-Kunsill (KE) Nru 577/98 (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Jenħtieġ għalhekk li l-Anness XXI tal-Ftehim dwar iż-ŻEE jiġi emendat kif meħtieġ,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej jiddaħħal wara l-punt 18ax (ir-Regolament Delegat tal-Kummissjoni (UE) 2016/1851) tal-Anness XXI tal-Ftehim dwar iż-ŻEE:
            
                        “18ay.
                     
                     
                        
                           32017 R 2384: Ir-Regolament ta’ Implimentazzjoni tal-Kummissjoni (UE) 2017/2384 tad-19 ta’ Diċembru 2017 li jispeċifika l-karatteristiċi tekniċi tal-modulu ad hoc tal-2019 dwar l-organizzazzjoni tax-xogħol u l-arranġamenti tal-ħin tax-xogħol fir-rigward tal-istħarriġ ta’ kampjuni tal-forza tax-xogħol skont ir-Regolament tal-Kunsill (KE) Nru 577/98 (ĠU L 340, 20.12.2017, p. 35).”
                     
                  
         
            Artikolu 2
            It-test tar-Regolament ta’ Implimentazzjoni (UE) 2017/2384 bil-lingwa Iżlandiża u b’dik Norveġiża, li se jiġi ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni tidħol fis-seħħ fit-22 ta’ Settembru 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, il-21 ta’ Settembru 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 340, 20.12.2017, p. 35.
         
            (*1)  Ma huwa indikat l-ebda rekwiżit kostituzzjonali.